సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వాషింగ్టన్ సుందర్ పేరు వెనుక గుండెల్ని తడిమే కథ
హిందూ కుటుంబంలో పుట్టిన క్రికెటర్‌కు వాషింగ్టన్ సుందర్ అనే పేరు ఎందుకు పెట్టారనే విషయాన్ని ఆయన తండ్రి వెల్లడించారు.
TNN | Updated:
Dec 13, 2017, 03:01PM IST
శ్రీలంకతో జరిగిన రెండో వన్డేతో యువ క్రికెటర్ వాషింగ్టన్ సుందర్ భారత్ తరఫున వన్డేల్లోకి అరంగేట్రం చేశాడు. రైజింగ్ పుణే సూపర్ గెయింట్స్ తరఫున ధోనీ, స్టీవ్ స్మిత్&zwnj;లతో కలిసిన ఆడిన ఈ తమిళనాడు ప్లేయర్ ఐపీఎల్&zwnj;లో తన ప్రదర్శన ద్వారా ఆకట్టుకున్నాడు. 18 ఏళ్ల వయసులో అంతర్జాతీయ క్రికెట్లోకి అరంగేట్రం చేసిన సుందర్.. భారత్ తరఫున క్రికెట్లోకి అడుగుపెట్టిన ఏడో పిన్న వయస్కుడిగా రికార్డు నెలకొల్పాడు. హిందూ కుటుంబంలో జన్మించిన ఈ క్రికెటర్&zwnj;కి వాషింగ్టన్ సుందర్ అనే పేరు ఎందుకు పెట్టాల్సి వచ్చిందో ఆయన తండ్రి తెలిపారు. ఆ ఆసక్తికరమైన సంగతులు వాషింగ్టన్ తండ్రి మాటల్లోనే..
&lsquo;మాది హిందూ కుటుంబం. చెన్నైకి ఆనుకొని ఉన్న ట్రిప్లికేన్&zwnj; మా ఊరు. మా ఇంటికి రెండు వీధుల అవతల ఆర్మీలో పని చేసి రిటైర్ అయిన ఓ వ్యక్తి నివాసం ఉండేవారు. ఆయన పేరు పి.డి. వాషింగ్టన్. ఆయనకు క్రికెట్ అంటే ఎంతో ఇష్టం. చిన్నతనంలో మేం మెరీనా గ్రౌండ్లో క్రికెట్ ఆడుతుంటే వచ్చి చూసేవారు. నా ఆటను ఎంతో ఇష్టపడేవారు.
మాది పేద కుటుంబం కావడంతో వాషింగ్టన్ నాకోసం యూనిఫాం కొనేవారు. స్కూల్ ఫీజు కట్టడం, పుస్తకాలు కొనడం చేసేవారు. సైకిల్ మీద గ్రౌండ్&zwnj;కు తీసుకెళ్లి క్రికెట్ ఆడేలా నిత్యం ప్రోత్సహించేవారు. నాకు పెళ్లయ్యక.. మొదటి బిడ్డ పుట్టడానికి ముందు వాషింగ్టన్ కాలం చేశారు.
ప్రసవం సమయంలో నా భార్యకు కాన్పు కష్టమైంది. దీంతో శ్రీనివాసుణ్ని తలచుకుని.. ఆయన పేరునే నా కొడుకు చెవిలో ఉచ్ఛరించాను. కానీ నాకెంతో సాయం చేసిన వాషింగ్టన్&zwnj; పట్ల కృతజ్ఞతా భావంతో ఆయన పేరు పెట్టాలని నిర్ణయించా అని వాషింగ్టన్ సుందర్ తండ్రి సీనియర్ సుందర్ తెలిపారు. వాషింగ్టన్ తండ్రి తమిళనాడు జట్టుకు ఎంపికైనా.. ఎప్పుడూ తుది జట్టులో చోటు దక్కించుకోలేదు. కానీ ఆయన కొడుకు మాత్రం భారత జట్టులోకి అడుగుపెట్టి.. తండ్రి కోరికను, ఆయనకు సహకరించిన వాషింగ్టన్ కోరికను తీర్చారు.